gl gl gl en gl ar lt gl gl it gl gl gl en so gl gl ast gl gl gl gl gl gl gl gl gl gl gl pt gl es pt en en de en oc ca oc fr fr ca en ca oc ca fr oc oc oc ca en de oc ru ru fr oc fr en en de ca de zh fr fr oc ca en gl it de gl gl
POBOACIÓN DO CONCELLO | Cervo
A súa evolución demográfica durante todo o primeiro terzo do século XX caracterizouse por un "decrecemento" ou crecemento cero que pasa a ser negativo no ano 1930 respecto ao número de habitantes rexistrados en 1900. A parroquia con máis poboación era Lieiro e a de menos, Sargadelos, pero todas contaban cunha característica común que era a perda de efectivos demográficos ao longo de todo o período, moi acusada nos casos de Cervo e Lieiro ou ben, de forma gradual como sucedía en Castelo e Rúa. Pola contra, Sargadelos e Vilaestrofe amosaban á altura de 1930 unha manifesta recuperación. A única parroquia que conseguiu escapar desta dinámica foi a de Burela, que sin ter uns efectivos numerosos, gañaba sempre poboación co paso dos anos. Esta situación de non crecemento mantense ata mediados de século e a ela contribuíron o incesante fluxo migratorio xunto coa carencia absoluta de innovacións económicas nos sectores primario e secundario.
Ao longo de todo este período a actividade económica predominante no concello foi a agricultura, erguida en protagonista nas parroquias do interior (Castelo, Cervo, Rúa, San Román de Vilaestrofe e Sargadelos) e case que tamén na costeira de Burela, onde os veciños que "ían ao mar" aínda non eran mariñeiros a tempo completo. Esta circunstancia debíase a que Burela carecía dun porto natural abrigoso para as súas embarcacións (traíñas de remos e tarrafas a vela ás que se engadiron a partir de 1910 os primeiros barcos a vapor) que tiñan que ancorar na zona da praia. A perigosidade que este feito representaba durante o inverno facía que as embarcacións burelenses invernasen nos portos naturais de Foz e San Ciprián (Lieiro), abrigosos de por sí ao contrario do de Burela, moi metido no mar aberto. O despegue da actividade pesqueira pasaba, pois, pola construción dun porto de refuxio. No conxunto do concello a preeminencia económica correspondíalle á parroquia de Lieiro debido á importancia do seu comercio marítimo. O seu porto (San Ciprián) estaba habilitado para aduana e para o comercio de exportación e importación.
Por el saían o peixe salgado (para Valencia, sobre todo), madeiras para as minas de Asturias e carbón vexetal e entraban o sal de Cádiz, viño de Vigo,etc. Contaba esta parroquia cun aserradoiro, varios carpinteiros de ribeira e catro fábricas de salgadura ademais dun número considerable de mariñeiros e pescadores.
Praza do Concello, s/n
Tel.: +34 982 557 777 - Fax : +34 982 557 729
O Concello de Cervo tamén está contigo nas redes sociais. Sigue toda a súa actualidade a través destas canles e participa!